CELEX: 32005R0635
Language: sl
Date: 2005-04-26 00:00:00
Title: Uredba Komisije (ES) št. 635/2005 z dne 26. aprila 2005 o uvrstitvi določenega blaga v kombinirano nomenklaturo

27.4.2005   
            
            
               SL
            
            
               Uradni list Evropske unije
            
            
               L 106/10
            
         
      UREDBA KOMISIJE (ES) št. 635/2005
   z dne 26. aprila 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. aprila 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 493/2005 (UL L 82, 31.3.2005, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod, sestavljen iz predkuhanih, suhih rezancev iz pšenične moke (približno 80 g) in začimb (približno 11 g).
                              Proizvod je pakiran v obliki za prodajo na drobno v 250 ml posodo iz ekspandiranega polistirena, ki vsebuje rezance in majhno vrečko začimb.
                              V skladu z navodili, natisnjenimi na embalaži, je potrebno v posodo z rezanci dodati začimbe in vrelo vodo (največ 200 ml); po treh minutah so testenine pripravljene za uživanje.
                              Glej fotografijo (1)
                              
                           
                        
               
                  1902 30 10
               
               
                  Uvrstitev je določena s splošnimi pravili 1, 3(b) in 6 za razlago kombinirane nomenklature in z besedilom oznak KN 1902, 1902 30 in 1902 30 10.
                  Proizvod je v obliki seta, ki ga sestavljajo različne sestavine, in je pakiran v obliki za prodajo na drobno. Bistveni značaj proizvodu dajejo rezanci, ki predstavljajo njegov večji delež.
                  Proizvod se ne more uvrstiti v tarifno številko 2104, ker dodatek vode v posodo ne zadostuje za pripravo juhe ali mesne juhe, vendar daje proizvodu značilnost jedi iz testenin.
               
            
                  
                              2.
                           
                           
                              Čaj za ledvice in mehur, v filter vrečkah, pripravljen za prodajo na drobno.
                              Etiketa vsebuje naslednje podatke:
                              
                                          1.
                                       
                                       
                                          Sestava posamezne filter vrečke (1,8 g):
                                          Zdravilne sestavine:
                                          
                                                      —
                                                   
                                                   
                                                      preslica
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      listi breze
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      zlata rozga
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      korenina gladeža
                                                   
                                                   
                                                      0,20 g
                                                   
                                                Druge sestavine:
                                          šipkove lupine, listi plavice, listi poprove mete, cvetovi ognjiča, sladka koreninica.
                                       
                                    
                                          2.
                                       
                                       
                                          Doziranje in način priprave:
                                          Filter vrečko prelijte s približno 150 ml vrele vode in pokrijte. Po približno 15 minutah odstranite filter vrečko. Če ni drugače predpisano, popijte skodelico sveže kuhanega čaja 3–4 krat dnevno med obroki.
                                       
                                    
                                          3.
                                       
                                       
                                          Uporaba:
                                          Za povečanje količine urina pri vnetju ledvic ali mehurja ter za preprečevanje nastanka sečnega peska ali ledvičnih kamnov.
                                       
                                    
                        
               
                  2106 90 92
               
               
                  Uvrstitev je določena s splošnima praviloma 1 in 6 za razlaganje kombinirane nomenklature, dodatno opombo 1 k poglavju 30 in z besedilom oznak KN 2106, 2106 90 in 2106 90 92.
                  Glej tudi pojasnjevalne opombe HS k tarifni številki 2106, odstavek (14) in pojasnjevalne opombe kombinirane nomenklature k poglavju 30.
                  Niti navodila za uporabo niti embalaža ne vsebujeta podrobnejših podatkov o vrsti in koncentraciji aktivnih substanc. Navedena je le vrsta in količina uporabljenih rastlin ali delov rastlin. Pogoji iz dodatne opombe 1(b) k poglavju 30 zato niso izpolnjeni.
               
            
         
      
         (1)  fotografija je zgolj informativnega značaja